
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2010 

— 15 Νοεμβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση εκποίησης του υπηρεσιακού αυτοκινήτου 
της Μον. Αντιπροσωπείας της Ελλάδος στα Ηνω¬ 
μένα Έθνη. 1 

Μετατροπή θέσεων κλάδου γιατρών ΕΣΥ στο Νομαρ¬ 
χιακό Γενικό Νοσοκομείο Τρικάλων. 2 

Σύσταση ιδίου νομικού προσώπου με την επωνυμία 
«Κέντρο Ανοικτής Προστασίας Ηλικιωμένων Βάρης 

Αττικής (ΚΑΠΗ)». 3 

Τροποποίηση του άρθρου 3 της συστατικής πράξης 
του Νομικού Προσώπου «Αθλητικός Οργανισμός 
Δήμου Κερατσινίου», ως προς το ύψος της οικονο¬ 
μικής ενίσχυσης του από το Δήμο Κερατσινίου. 4 

Έγκριση Ο.Ε.Υ. Κ.Α.Π.Η. Κοινότητας Πωγωνιανής Νο¬ 
μού Ιωαννίνων. 5 

Τροποποίηση συστατικής πράξης του νομικού προσώ¬ 
που υπό το όνομα «Κοινοτική Βιβλιοθήκη Δαφνω- 

τής». 6 

Τροποποίηση της συστατικής πράξης της δημοτικής 
επιχείρησης «Δημοτικό Ινστιτούτο Επαγγελματι¬ 
κής Κατάρτισης Βόλου» (ΔΙΕΚ). 7 

Τροποποίηση συστατικής πράξης της Αμιγούς Δημο¬ 
τικής Επιχείρησης Πολιτιστικής προβολής και Ανά- 

πτυξης Μυκόνου (Δ.Ε.Π.Π.Α.Μ.). 8 

Σύσταση ιδίου Νομικού Προσώπου στο Δήμο Νάξου 
Ν. Κυκλάδων με την ονομασία ΚΑΠΗ Δήμου Νάξου 

Ν. Κυκλάδων. 9 

Σύσταση ενιαίας επιχείρησης ύδρευσης - αποχέτευσης 
στο Δήμο Πάρου Ν. Κυκλάδων με την επωνυμία «ΔΗ¬ 
ΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ 
ΔΗΜΟΥ ΠΑΡΟΥΤΟΥ ΝΟΜΟΥ ΚΥΚΛΑΔΩΝ». 10 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην Φ. 52591/1011/30.3.1999 
απόφαση Υφυπουργού Εσωτερικών, Δημόσιας Δι¬ 
οίκησης και Αποκέντρωσης. 11 

Διορθώσεις σφαλμάτων στις 2/51872/0022/27.8.1999 
και 2/62464/0022/27.8.1999 αποφάσεις Υπουργού 

Οικονομικών. 12 

Διόρθωση σφάλματος στην Φ13.1/618/Γ1/648 απόφα¬ 
ση του Υπουργού Εθνικής Παιδείας και Θρησκευ¬ 
μάτων. 13 


ΑΠΟΦΑΣΕΙ Σ 

Αριθ. 2/47067 (1) 

Έγκριση εκποίησης του υπηρεσιακού αυτοκινήτου της 

Μον. Αντιπροσωπείας της Ελλάδος στα Ηνωμένα 

Έθνη. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2594/24.3.98 «Περί Οργανισμού 
του Υπουργείου Εξωτερικών», άρθρο 148παρ. 5γ, 5δ. 

2. Το υπ’ αριθμ. Φ.9334/ΑΣ 1444 έγγραφο της Μον.Αντι- 
προσωπείας της Ελλάδος στα Ηνωμένα Έθνη περί εκποι- 
ήσεως υπηρεσιακού αυτοκίνητου. 

3. Το υπ' αριθ. Φ.078/112/ΑΣ 500 έγγραφο της Γενικής 
Επιθεώρησης του Υπουργείου Εξωτερικών. 

4. Την υπ’ αριθμ. 1107147/1239/006Α/4.10.96 (ΦΕΚ 
922/8/7.10.96) Κοινή Απόφαση των Πρωθυπουργού και 
Υπουργού Οικονομικών περί αναθέσεως αρμοδιοτήτων 
στους Υφυπουργούς Οικονομικών, αποφασίζουμε: 

Εγκρίνουμε την εκποίηση του υπηρεσιακού αυτοκίνη¬ 
του της Μον. Αντιπροσωπείας της Ελλάδος στα Ηνωμένα 
Έθνη τύπου ΟΤϋδ ΜΟΒΙΙΕ, με τίμημα που θα κριθεί συμ- 
φερότερο από τον προϊστάμενο της Αρχής για την δια¬ 
σφάλιση των συμφερόντων του Δημοσίου. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 5 Αυγούστου 1999 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΥΦΥΠ. ΟΙΚΟΝΟΜΙΚΩΝ 

ΓΕΩΡΓΙΟΣ Α. ΠΑΠΑΝΛΡΕΟΥ ΝΙΚ. ΧΡΙΣΤΟΔΟΥΛΑΚΗΣ 

-φ- 

Αριθ. Α1α/10694 (2) 

Μετατροπή θέσεων κλάδου γιατρών ΕΣΥ στο Νομαρχια¬ 
κό Γενικό Νοσοκομείο Τρικάλων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. Ι,του άρθρου 25 του 
Ν.1397/83/ΦΕΚ 143/Α/83. 

2. Τις διατάξεις των άρθρων 56 και 64 του Ν. 

2071 /92/ΦΕΚ123Α792, όπως συμπληρώθηκαν με τα άρ¬ 
θρα 4 & 8 του Ν.2194/94/ΦΕΚ 34 Α'/94 

3. Τις διατάξεις της παρ. 2 του άρθρου 1 του Ν. 
2469/97/ΦΕΚ 38Α'/97 και το γεγονός ότι από τις διατάξεις 
της απόφασης αυτής δεν θα προκληθεί επιπλέον οικονο¬ 
μική επιβάρυνση στον κρατικό προϋπολογισμό. 

4. Τις διατάξεις του Ν. 2519/97/ΦΕΚ165/Α797. 

δ.Τις διατάξεις του Π.Δ 55/96 (48/Α/96) Περιορισμός 
συναρμοδιοτήτων και την έκδοση διοικητικών πράξεων. 

β.Τηναριθ. 1107147/1239/0067/96/ΦΕΚ 922 Β796 από¬ 
φαση ανάθεσης αρμοδιοτήτων στον Υφυπουργό Οικονο¬ 
μικών Ν.Χριστοδουλάκη. 

7.Την αριθ. 519/27.9.99 απόφαση του Δ.Σ του Νομαρ¬ 
χιακού Γενικού Νοσοκομείου Τρικάλων, αποφασίζουμε: 

Η μία (1) κενή θέση κλάδου γιατρών ΕΣΥ ειδικότητας 
Αναισθησιολογίας με βαθμό Επιμελητή Β η οποία έχει συ- 
σταθεί με την αριθ. Α3α/5620/4.4.89 (ΦΕΚ 110/Β/89) στο 
Νομαρχιακό Γενικό Νοσοκομείο Τρικάλων, μετατρέπεται 
με την» παρούσα σε μία {1 ) θέση του ιδίου κλάδου ειδι¬ 
κότητας Γαστρεντερολογίας ,του ιδίου βαθμού στο ίδιο 
Νοσοκομείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Οκτωβρίου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν1Κ. ΧΡΙΣΤΟΔΟΥΛΑΚΗΣ Λ. ΠΑΠΑΔΗΜΑΣ 

-♦- 

Αριθ. 08/ΔΤΑ/20076 _ ( 3 ) 

Σύσταση ιδίου νομικού προσώπου με την επωνυμία «Κέ¬ 
ντρο Ανοικτής Προστασίας Ηλικιωμένων Βάρης Αττι¬ 
κής (ΚΑΠΗ)». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις των άρθρων 203 και 205 του Π.Δ. 
410/95. 

2. Τις διατάξεις του Π.Δ. 331/83. 

3. Τις ρυθμίσεις του άρθρου 29Α του Ν. 1558/85 που 
προστέθηκε με το άρθρο 27 του Ν .2081 /92 σχετικά με την 
υποχρέωση αναγραφής κάλυψη δαπάνης που συνεπάγε¬ 
ται η έκδοση κάθε κανονιστικής διάταξης. 

4. Τις διατάξεις του Ν.2503/97 «Διοίκηση Οργάνωση 
Στελέχωση της Περιφέρειας, ρύθμιση θεμάτων για την 
Τοπική Αυτ/ση και άλλες διατάξεις» (ΦΕΚ 207./Α/30.5.97) 

5. Την αριθ. 08/ΔΤΑ/ οικ. 2509/10.10.97 απόφασητου Γε¬ 
νικού Γραμματέα της Περιφέρειας Αττικής για μεταβίβα¬ 
ση εξουσίας υπογραφής εγγράφων με εντολή Γενικού 
Γραμματέα Περιφέρειας στον Προϊστάμενο της Δ/νσης 
Τοπικής Αυτ/σης και Δ/σης Αν. Αττικής. 

δ.Την αριθ. 179/99 απόφαση του Δημοτικού Συμβουλί¬ 
ου του Δήμου Βάρης, αποφασίζουμε: 

1 .Σύσταση -Επωνυμία: 

Συστήνεται ίδιο νομικό πρόσωπο στο Δήμο Βάρης Αττι¬ 
κής με την επωνυμία «Κέντρο Ανοικτής Προστασίας Ηλι¬ 
κιωμένων Βάρης Αττικής (ΚΑΠΗ)». 

2. Έδρα: 

Έδρα του νομικού προσώπου είναι ο Δήμος Βάρης Ατ¬ 
τικής. 


3. Σκοπός: 

α. Η εφαρμογή προγραμμάτων εξωιδρυματικής προ¬ 
στασίας ηλικιωμένων, η παροχή ιατροκοινωνικής προ¬ 
στασίας στα άτομα αυτά, ώστε να παραμείνουν στην οι¬ 
κογένεια και στο Δήμο. 

β. Η πρόληψη βιολογικών, ψυχολογικών και κοινωνικών 
προβλημάτων των ηλικιωμένων ώστε να παραμείνουν αυ¬ 
τόνομα, ισότιμα και ενεργά μέλη του κοινωνικού συνόλου 
γ. Η διαφώτιση και η συνεργασία του ευρύτερου κοινού 
και των ειδικών φορέων σχετικά με τα προβλήματα και τις 
ανάγκες των ηλικιωμένων, 
δ. Η έρευνα θεμάτων σχετικά με τους ηλικιωμένους. 

4. Πόροι: 

α. Η ετήσια επιχορήγηση του Δήμου θα καθορίζεται με 
απόφασητου Δημοτικού Συμβουλίου. 

β. Κάθε κρατική επιχορήγηση είτε προς το νομικό πρό¬ 
σωπο είτε προς το Δήμο Βάρης για το νομικό πρόσωπο. 

γ. Εισπράξεις από το αντίτιμο πραγμάτων ή υπηρεσιών 
που παρέχονται από το νομικό πρόσωπο. 

δ.Κάθε είδους συνδρομές, εισφορές, δωρεές, κληρο¬ 
νομιές και κληροδοτήματα. 

ε. Έσοδα από συμβολική χρηματική συμμετοχή των 
ατόμων που έχουν ανάγκη των παρεχομένων υπηρεσιών 
του νομικού προσώπου, 
στ. Πρόσοδοι από τη περιουσία του. 
ζ. Κάθε παροχή του κράτους, 
η. Κάθε άλλη νόμιμη πρόσοδος. 

5. Διοίκηση: 

Το νομικό πρόσωπο διοικείται από επταμελές διοικητι¬ 
κό συμβούλιο που αποτελείται από: 

α- Τον Δήμαρχο ή Δημοτικό Σύμβουλο που ορίζει ο Δή¬ 
μαρχος ως πρόεδρο. 

β. Δύο (2) Δημοτικούς Συμβούλους που ορίζονται με 
απόφασητου Δημοτικού Συμβουλίου. 

γ. Ένα μέλος του νομικού προσώπου, που εκλέγεται 
ανάμεσα στα μέλη του από αυτά. 

δ. Μία κοινωνική λειτουργό του Υπουργείου Υγείας και 
Πρόνοιας , που ορίζεται από το υπουργείο αυτό. 

ε. Ένα δημότη που ορίζεται με απόφαση του Δημοτικού 
Συμβουλίου ανάμεσα σε πρόσωπα που ασχολούνται με 
τα ανθρωπιστικά επαγγέλματα ύστερα από σχετική πρό¬ 
ταση του Δημάρχου, 
στ. Έναν εκπρόσωπο των εργαζομένων. 

Το Διοικητικό Συμβούλιο εκλέγει από τα μέλη του τον 
Αντιπρόεδρο και τον γραμματέα αυτού. 

Η θητεία του διοικητικού συμβουλίου ακολουθεί τη Δη¬ 
μοτική περίοδο. 

Το νομικό πρόσωπο εκπροσωπείται στα δικαστήρια και 
σε κάθε άλλη Αρχή από τον Πρόεδρο και όταν αυτός 
απουσιάζει ή κωλύεται από τον Αντιπρόεδρο. 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και εποπτεία του νομικού προσώπου διέπονται από 
τις προβλεπόμενες από το Δημοτικό και Κοινοτικό Κώδι¬ 
κα διατάξεις. 

6. Ακροτελεύτια διάταξη - Κάλυψη δαπάνης: 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου ύψους 
4.000.000 δρχ. που είναι εγγεγραμμένη στον Κ.Α. 
21.212.6 έτους 1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 29 Οκτωβρίου 1999 
Με εντολή Γεν. Γραμ. Περιφέρειας 
Ο Προϊστάμενος Δ/νσης Τοπ. Αυτ/σης 
και Διοίκησης Αν. Αττικής 
ΑΘΑΝΑΣΙΟΣ ΤΑΓΑΡΗΣ 

-Φ- 

Αριθ. 07/ΔΤΑ/8362 (4) 

Τροποποίηση του άρθρου 3 της συστατικής πράξης του 

Νομικού Προσώπου «Αθλητικός Οργανισμός Δήμου 

Κερατσινίου», ως προς το ύψος της οικονομικής ενί¬ 
σχυσης του από το Δήμο Κερατσινίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π. Δ/ΜΑ 
410/95). 

2. Την αριθμ. 2742/30.9.97 απόφαση του Γεν. Γραμματέα 
Περιφέρειας, περί μεταβίβασης αρμοδιοτήτων στον Προϊ¬ 
στάμενος Δ/νσης Τοπ. Αυτ/σης & Δ/σης Ν. Πειραιά να υπο¬ 
γράφει «Με Εντολή Γεν. Γραμ. Περιφέρειας» την αποστο¬ 
λή στο Εθνικό Τυπογραφείο πράξεων των οποίων απαιτεί¬ 
ται δημοσίευση στην Εφημερίδα της Κυβερνήσεως. 

3. Την αριθμ. 13183/26.7.88 απόφαση του Νομάρχη Πει¬ 
ραιά περί συστάσεως ιδίου νομικού προσώπου με το όνο¬ 
μα «Αθλητικός Οργανισμός Δήμου Κερατσινίου» στο Δή¬ 
μο Κερατσινίου. 

4. Το αριθμ.3086/4.3.97 έγγραφο του Δ. Κερατσινίου. 

5. Την αριθμ. 186/99 απόφαση του Δημοτικού Συμβουλί¬ 
ου Κερατσινίου περί τροποποιήσεως της συστατικής πρά¬ 
ξης του νομικού προσώπου ως προς το ύψος της οικονομι¬ 
κής ενίσχυσης του από το Δήμο Κερατσινίου, αποφασίζου¬ 
με: 

Τροποποιούμε την παρ.3 της αριθμ. 13183/26.7.88 από¬ 
φασης του Νομάρχη Πειραιά, που αφορά στη σύσταση 
ίδιου νομικού προσώπου με το όνομα «Αθλητικός Οργανι¬ 
σμός Δήμου Κερατσινίου» ως εξής: 

3. Πόροι του Νομικού Προσώπου είναι: 

α) Η ετήσια τακτική επιχορήγηση του Δήμου ποσού 
120.000.000 δρχ. Απότις διατάξεις της παρούσης προκα- 
λείται δαπάνη σε βάρος του προϋπολογισμού Δ. Κερα¬ 
τσινίου έτους 1999 ύψους 54.000.000 δρχ. 

Κατά τα λοιπά ισχύει όπως έχει η αριθμ. 13183/26.7.88 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 21 Οκτωβρίου 1999 
Με εντολή Γεν. Γ ραμ. Περιφέρειας 
Η Αν/τρια Δ/ντρια 
Κ. ΤΣΟΓΚΑ 

-Φ- 

Αριθ. 20691 (6) 

Έγκριση Ο.Ε.Υ. Κ.Α.Π.Η. Κοινότητας Πωγωνιανής Νο¬ 
μού Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις: 

α. Του άρθρου 12 του Ν. 1188/81. 


β.Του άρθρου 67 του Ν. 1416/84. 

γ. Των Προεδρικών Διαταγμάτων 37α/87 και 22/90. 

δ. Των άρθρων 7,9, 11, 12,19,20 του Ν. 2503/97. 

2. Την αριθμ. 63/99 απόφαση του Κοινοτικού Συμβουλί¬ 
ου Πωγωνιανής, με την οποία ψηφίζεται ο Ο.Ε.Υ. του 
Κ.Α.Π.Η. Κοινότητας Πωγωνιανής Νομού Ιωαννίνων. 

3. Την αριθμ. 11/30.9.1999 γνωμοδότηση του Υπηρε¬ 
σιακού Συμβουλίου Ο.Τ.Α. Νομού Ιωαννίνων. 

4. Τις 4336/29.8.97 και 25293/2.10.97 αποφάσεις μας 
«Ανάθεση- μεταβίβαση αρμοδιοτήτων», αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
Κ.Α.Π.Η. Κοινότητας Πωγωνιανής Νομού Ιωαννίνων, που 
έχει ως εξής: 

ΑΡΘΡΟ Ιο 

Συγκρότηση Υπηρεσιών 

Συνιστάται στο Κ.Α.Π.Η. Πωγωνιανής Υπηρεσία με το 
τίτλο «Υπηρεσία Κ.Α.Π.Η. Πωγωνιανής» και απαρτίζεται 
από δυό επιμέρους υπηρεσίες, ήτοι: 

• Διοικητική και Κοινωνική Υπηρεσία 

• Υγειονομική Υπηρεσία 

ΑΡΘΡΟ 2ο 

Αρμοδιότητες και αντικείμενα υπηρεσιών 

1. Διοικητική και Κοινωνική Υπηρεσία 

Στην αρμοδιότητα της παραπάνω υπηρεσίας ανήκουν: 

α. Κοινωνικός λειτουργός που είναι και συντονιστής της 
καλής λειτουργίας όλων των υπηρεσιών του Κ.Α.Π.Η. 
Ασκεί κοινωνική εργασία με άτομα, ομάδες και κοινότητα. 

• Συνεργάζεται με τα μέλη του Κ.Α.Π.Η. με σκοπό να 
συμβάλλει στην αντιμετώπιση τυχόν προβλημάτων τους, 
σεβόμενος την αξιοπρέπεια και τα δικαιώματα κάθε μέ¬ 
λους. 

• Συνεργάζεται με το υπόλοιπο προσωπικό, έχει την διοι¬ 
κητική ευθύνη της εύρυθμης λειτουργίας του Κ.Α.Π.Η. δηλ, 
Ιατρείου, Φυσικοθεραπευτηρίου και άλλων ειδικοτήτων. 

• Συνεργάζεται με την Διοίκηση του Κέντρου και έχει 
την ευθύνη για την οργάνωση, εκπαίδευση και αξιοποίη¬ 
ση εθελοντών, καθώς και την διοικητική παρακολούθηση 
της πρακτικής άσκησης των σπουδαστών των Σχολών 
Κοινωνικής Εργασίας και άλλων σπουδαστών των Παραι- 
ατρικών Επαγγελμάτων, που τυχόν θα εκπαιδεύονται στο 
Κέντρο. 

• Εχει την ευθύνη της επικοινωνίας με τους τοπικούς 
παράγοντες της περιοχής και της κοινότητας που λει¬ 
τουργεί το Κέντρο, με σκοπό την την διαφώτιση και συμ¬ 
μετοχή τους στο πρόγραμμα. 

• Σύμφωνα με το εγκεκριμένο πρόγραμμα, κινητοποιεί 
τα μέλη του Κ.Α.Π.Η., οργανώνει και συντονίζει ομάδες 
αλληλοβοήθειας, ψυχαγωγικές ομάδες, αλλά και ομάδες 
δημιουργικής απασχόλησης. 

β. Οικογενειακή βοηθός που προσφέρει τις υπηρεσίες 
της κυρίως στο σπίτι των μελών για τις περιπτώσεις που 
μένουν μόνοι τους και έχουν ιδιαίτερες ανάγκες βοήθει¬ 
ας. 

Η βοήθεια συνίσταται στην παροχή υπηρεσιών μέσα 
στο σπίτι, όπως ελαφρό μαγείρεμα, καθαριότητα, προμή¬ 
θεια τροφίμων και άλλες μικροεξυπηρετήσεις έξω από το 
σπίτι. 

Επίσης μεριμνά για την καθαριότητα και τον ευπρεπι- 
σμό όλων των χώρων του Κ.Α.Π.Η. Η όλη της προσφορά 
θα γίνεται μετά από συνεργασία με τον κοινωνικό λει¬ 
τουργό του Κέντρου. 

2. Υγειονομική Υπηρεσία 

α. Ιατρείο που προίσταται Ιατρός Παθολόγος ή άλλης 
ειδικότητας, σχετικά με τις ανάγκες και τον αριθμό των 
μελών. Παρέχει τις ιατρικές του υπηρεσίες, φροντίζει για 
την, μετά από εξέτασή του, παραπομπή των μελών σε άλ¬ 
λες ειδικότητες, συνιστά διενέργεια παρακλινικών εξετά¬ 
σεων και παρέχει οδηγίες για φαρμακευτική αγωγή, επι- 
σκεπτόμενες σε έκτακτες περιπτώσεις και στο σπίτι το μέ¬ 
λος που έχει την ανάγκη του. 

Β. Στο Ιατρείο του κέντρου υπηρετεί Επισκέπτρια υγεί¬ 
ας, της οποίας το έργο είναι το εξής: 

• Βοηθά τον Ιατρό τις ημέρες και τις ώρες που λειτουρ¬ 
γεί το Ιατρείο 

• Μαζί με τον Ιατρό έχει την ευθύνη για την φύλαξη και 
διαχείριση του φαρμακευτικού και υγειονομικού υλικού 
του Κέντρου 

• Επισκέπτεται τα μέλη στο σπίτι τους και τους παρέχει 
νοσηλευτικές φροντίδες και οδηγίες, όταν απαιτείται 

• Επισημαίνει τις περιπτώσεις των μελών που χρειάζο¬ 
νται οδηγίες και παρέχει πληροφορίες σχετικά με θέματα 
ατομικής και δημόσιας υγείας 

ΑΡΘΡΟ 3ο 

Γενικά καθήκοντα υπαλλήλων- Προϊστάμενος Κ.Α.Π.Η. 
Προίσταται υπάλληλος του κλάδου Τ.Ε.2 Κοινωνικών 
Λειτουργών. 

ΑΡΘΡΟ 4ο 

Διάρθρωση- Διαβάθμιση θέσεων 

Οι κατηγορίες και οι κλάδοι του προσωπικού που θα 
στελεχώσουν το Κ.Α.Π.Η. προβλέπονται από τα Π.Δ. 
37α/87 και 22/90 και οι θέσεις του προσωπικού διαβαθμί¬ 
ζονται και διαρθρώνονται ως εξής: 

• Θέσεις διοικητικού προσωπικού: 

Α. Κατηγορία Τ.Ε. 

Κλάδος ΤΕ 2 Κοινωνικών λειτουργών, θέση μία (1) 

Β. Κατηγορία Υ.Ε. 

Κλάδος ΥΕ 15 Οικογενειακών βοηθών, θέση μία (1) με 
διαβάθμιση Ε-Β 

• Θέσεις υγειονομικού προσωπικού: 

Α. Κατηγορία Π.Ε. 

Κλάδος ΠΕ15 Ιατρών Ειδικοτήτων, θέση μία (1) με δια- 
βάθμιση Δ-Α 
Β. Κατηγορία Τ.Ε 

Κλάδος Τ.Ε.6 Επισκεπτριών υγείας, θέση μία (1) με δια- 
βάθμιση Δ-Α 

• Εισαγωγικός και καταληκτικός βαθμός: 

Α. Εισαγωγικός βαθμός των υπαλλήλων των κλάδων 
ΠΕ,ΤΕ και ΔΕ ορίζεται ο βαθμός Δ και καταληκτικός ο βαθ¬ 
μός Α. 

Β. Εισαγωγικός βαθμός των υπαλλήλων των κλάδων ΥΕ 
ορίζεται ο βαθμός Ε και καταληκτικός ο βαθμός Β. 

ΑΡΘΡΟ 5ο 

Η ταμιακή υπηρεσία του Κέντρου εκτελείται από το Δη¬ 
μόσιο Ταμεία και εφαρμόζεται αναλογικά από τις διατά¬ 
ξεις περί οικονομικής διοίκησης και λογιστικού των Δή¬ 
μων και Κοινοτήτων. 

ΑΡΘΡΟ 6ο 

Το Κέντρο μπορεί να χρησιμοποιηθεί σαν Κέντρο πρα¬ 
κτικής άσκησης σπουδαστών Σχολών Κοινωνικής Εργα¬ 
σίας και άλλων παραιατρικών επαγγελμάτων. 


ΑΡΘΡΟ 7ο 

Ανάμεσα στις δραστηριότητες του Κέντρου είναι και η 
κινητοποίηση, εκπαίδευση και χρησιμοποίηση εθελοντι¬ 
κού προσωπικού σε όλα τα προγράμματα που θα προέρ¬ 
χονται κατά προτίμηση από την Κοινότητα και την περιο¬ 
χή που λειτουργεί το Κέντρο. 

ΑΡΘΡΟ 8ο 

Το προσωπικό που προβλέπεται στο άρθρο 4 του παρό¬ 
ντος Οργανισμού θα προσληφθεί σταδιακά και ανάλογα με 
τις οικονομικές δυνατότητες και τις ανάγκες του Κ.Α.Π.Η. 

ΚΑΛΥΨΗ ΔΑΠΑΝΗΣ: Με την παρούσα κανονιστική πρά¬ 
ξη προκαλείται δαπάνη σε βάρος του προϋπολογισμού 
του Κ.Α.Π.Η. Πωγωνιανής, η οποία δεν μπορεί με αυτή την 
απόφαση να υπολογισθεί. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ιωάννινα, 21 Οκτωβρίου 1999 

Με εντολή Γεν. Γραμμ. Περιφέρειας 
Ο Διευθυντής 
ΧΡΗΣΤΟΣ ΤΣΙΑΤΟΥΡ ΑΣ 

-Φ- 

Αριθ. 9905 (6) 

Τροποποίηση συστατικής πράξης του νομικού προσώ¬ 
που υπό το όνομα «Κοινοτική Βιβλιοθήκη Δαφνωτής». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1) Τις διατάξεις α) των άρθρων 203 και 312 του ΔΚΚ 
(Π.Δ. 410/95), β) του Β.Δ. 829/1968 (ΦΕΚ 289/7.12.1968 
«περί συστάσεως εν τη κοινότητα Δαφνωτής - Πρεβέζης 
ιδίου νομικού προσώπου υπό τον όνομα «Κοινοτική βι¬ 
βλιοθήκη Δαφνωτής». 

2, Την αριθμ. 162/99 απόφαση του Δημοτικού Συμβουλί¬ 
ου Ξηροβουνίου περί τροποποιήσεως της συστατικής 
πράξης της κοινοτικής βιβλιοθήκης Δαφνωτής. 

3. Την αριθμ.4336/29.8.1997 απόφαση του Γενικού 
Γραμματέα Περιφέρειας Ηπείρου όπως τροποποιήθηκε 
και ισχύει μέχρι σήμερα «Ανάθεση - μεταβίβαση αρμοδιο¬ 
τήτων στις Δ/νσεις της Περιφέρειας, αποφασίζουμε: 

Νομιμοποιούμε την αριθ. 162/1999 απόφαση του Δ.Σ. 
Ξηροβουνίου περί τροποποιήσεως της συστατικής πρά¬ 
ξης της βιβλιοθήκης της πρώην κοινότητας Δαφνωτής ως 
ακολούθως: 

1. Το άρθρο 1, αναφορικά με την επωνυμία τροποποιεί¬ 
ται από «Κοινοτική Βιβλιοθήκη Δαφνωτής» σε «Βιβλιοθή¬ 
κη Δημοτικού Διαμερίσματος Δαφνωτής». 

2. Το άρθρο 3 παρ.α ως εξής: Ετήσια επιχορήγηση του 
Δήμου 100.000 δρχ. 

3. Το άρθρο 4 αντικαθίσταται ως εξής: «Η βιβλιοθήκη 
Δημ.Διαμερίσματος Δαφνωτής διοικείται από πενταμε¬ 
λές Συμβούλιο που αποτελείται: 

α. Από τον εκάστοτε Πρόεδρο του Τοπ. Συμβουλίου 
Δαφνωτής, ως Πρόεδρο. 

β. Από δύο (2) Τοπ. Συμβούλους Δημ. Διαμ. Δαφνωτής 
ως μέλη και 

γ. Από δύο (2) ευηπόληπτα πρόσωπα, που να έχουν σχέ¬ 
ση με το αντικείμενο της Βιβλιοθήκης. 

Τα μέλη με στοιχεία β και γ ορίζονται από το Δημοτικό 
Συμβούλιο. 

Το Διοικητικό Συμβούλιο εκλέγει Αντιπρόεδρο από τα 
μέλη του. 

Η θητεία του Διοικητικού Συμβουλίου, ακολουθεί την 
Δημοτική περίοδο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 19 Οκτωβρίου 1999 

Με εντολή Γεν. Γραμ. Περιφέρειας 
Ο Διευθυντής κ.α.α. 

I. ΡΑΠΤΗΣ 
-♦- 

Αριθ. 134421 (7) 

Τροποποίηση της συστατικής πράξης της δημοτικής επι¬ 
χείρησης «Δημοτικό Ινστιτούτο Επαγγελματικής Κα¬ 
τάρτισης Βόλου» (ΔΙΕΚ). 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των αρθρ. 277-284 του Π.Δ. 410/95 (Δη¬ 
μοτικός - και Κοινοτικός Κώδικας). 

2. Τις διατάξεις του Ν.2503/97 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ.α. διατάξεις. 

3. Την αριθ. 16006/29.8.1997 ατόφαοη του Γ εν. Γ ραμμα- 
τέα Περιφ. Θεσσαλίας (εξουσιοδότηση Προϊσταμένου 
Δ/νσης Τοπ. Αυτ/σης και Δ/σης Ν. Μαγνησίας για υχο- 
γραφή εγγράφων. 

4. Την απόφαση του Νομάρχη Μαγνησίας 
24063/19.11.91 (ΦΕΚ966/Β725.11.91) με την οποία συστή- 
θηκε στο Δήμο Βόλου η δημοτική Επιχείρηση με την επω¬ 
νυμία «Δημοτικό Ινστιτούτο Επαγγελματικής Κατάρτισης 
Βόλου (ΔΙΕΚ) όπως αυτή τροποποιήθηκε μεταγενέστερα. 

5. Την αριθ.354/99 απόφαση του Δημ.Συμβουλίου Βό¬ 
λου, αποφασίζουμε: 

Τροποποιούμετηνπαρ. Γ της24063/19.11.91 απόφαση 
του Νομάρχη Μαγνησίας (ΦΕΚ 966/Β/25.11.91 ως εξής: 

Το αρχικό κεφάλαιο της επιχείρησης αυξάνεται κατά 
150.000.000 δρχ. 

Με την παρούσα απόφαση προκαλείται δαπάνη ύψους 
150.000.000 δρχ. εις βάρος του Κ.Α. 212.9ιη του προϋπο¬ 
λογισμού του Δήμου Βόλου οικ. έτους 1999. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 14 Οκτωβρίου 1999 

Με εντολή Γεν. Γ ραμ. Περιφέρειας 
Ο Διευθυντής κ.α.α. 

ΔΑΝΑΗ ΧΡΙΣΤΟΓΙΑΝΝΗ 

-*- 

Αριθ. 11459 (8) 

Τροποποίηση συστατικής πράξης της Αμιγούς Δημοτικής 

Επιχείρησης Πολιτιστικής προβολής και Ανάπτυξης 

Μυκόνου (Δ.Ε.Π.Π.Α.Μ.). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Των άρθρων 277 έως 286 του ΠΔ 410/95 «Δημοτικός 
και Κοινοτικός Κώδικας» (ΦΕΚ231/Α/95). 


β) Του Ν.2503/97 «Διοίκηση,οργάνωση, στελέχωσητης 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις» (ΦΕΚ 107/Α/97). 

γ) Του Ν.2539/97 «Συγκρότηση της Πρωτοβάθμιας Το¬ 
πικής Αυτοδιοίκησης» (ΦΕΚ 244/Α/97). 

2. Την αριθ. 7939/93/14.1.94 απόφαση του Νομάρχη Κυ¬ 
κλάδων με την οποία συστήθηκε στο Δήμο Μυκονίων Αμι¬ 
γής Δημοτική Επιχείρηση με την επωνυμία «ΔΗΜΟΤΙΚΗ 
ΕΠΙΧΕΙΡΗΣΗ ΠΟΛΙΤΙΣΤΙΚΗΣ ΠΡΟΒΟΛΗΣ ΚΑΙ ΑΝΑΠΤΥ¬ 
ΞΗΣ ΜΥΚΟΝΟΥ» (ΦΕΚ47/Β/26.1.94). 

3. Την αριθ.82/99 απόφαση του Δημοτικού Συμβουλίου 
Μυκόνου για τροποποίηση της συστατικής πράξης της 
ως άνω επιχείρησης. 

4. Τη συνημμένη οικονομοτεχνική μελέτη, αποφασίζου¬ 
με: 

Τροποποιούμε την 7939/93/14.1.94 απόφαση του Νο¬ 
μάρχη Κυκλάδων. 

Α) Προσθέτοντας στους σκοπούς της Δημοτικής Επι¬ 
χείρησης Πολιτιστικής Προβολής και Ανάπτυξης Μυκό¬ 
νου (Δ.Ε.Π.Π.Α.Μ.): 

ε) την υποστήριξη λειτουργίας των δημοτικών βρεφο¬ 
νηπιακών και παιδικών σταθμών, 
στ) τη σύσταση και λειτουργία μουσικής σχολής, 
ζ) την οργάνωση και επιστημονική υποστήριξη και λει¬ 
τουργία βιβλιοθήκης, 
η) τη διαχείριση παραλιών του Δήμο. 

Β) Στο Διοικητικό Συμβούλιο της Δ.Ε.Π.Π.Α.Μ. προστί¬ 
θενται δύο (2) ακόμα μέλη-Δημοτικοί Σύμβουλοι Μυκόνου 
και το Δ. Σ. της Επιχείρησης γίνεται επταμελές. Από τα 
τέσσερα (4) μέλη-Δημοτικούς Συμβούλους το ένα τουλά¬ 
χιστον προέρχεται από τη μειοψηφία. 

Ο Δήμος Μυκόνου διαθέτει στην Επιχείρηση χρηματικό 
ποσό δρχ.8.000.000 δρχ. ως κεφάλαιο κίνησης. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπ/σμού του Δήμου Μυκόνου 
ύψους 8.000.000 και για την κάλυψη της δαπάνης έχει 
γραφεί ανάλογη πίστωση υπό ΚΑ 211,9β του σκέλους των 
εξόδων του προϋπ/σμού του Δήμου Μυκόνου για το έτος 
1999. 

Κατά τα λοιπά ισχύει η 7939/93/14.1.94 απόφαση του 
Νομάρχη Κυκλάδων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 25 Οκτωβρίου 1999 

Ο Γενικός Γραμμ. Περιφέρειας 
ΠΑΝΑΓΙΩΤΗΣ ΣΑΛΤΟΥΡΟΣ 

-♦- 

Αριθ. 11079 (9) 

Σύσταση ιδίου Νομικού Προσώπου στο Δήμο Νάξου Ν. 
Κυ/λάδων με την ονομασία ΚΑΠΗ Δήμου Νάξου Ν. Κυ¬ 
κλάδων. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχο* ϊας υπόψ' 

1. Τις διατάξει ν 

α) Του άρθρου 203 του ΠΔ 410/95 «Κωδικοποίηση σε 
ενιαίο κείμενο νόμου με τίτλο Δημοτικός και Κοινοτικός 
Κώδικας των ισχυουσών διατάξεων του Δημοτικού και 
Κοινοτικού Κώδικα όπως τροποποιήθηκαν και συμπληρώ¬ 
θηκαν». 

β) Της παρ. 10 του άρθρου 6 του Ν.2503/97. 

2. Την αριθ.211/99 απόφαση του Δημοτικού Συμβουλί¬ 
ου Νάξου για σύσταση Κέντρου Ανοικτής Προστασίας 
Ηλικιωμένων (Κ.Α.Π.Η.) στο Δήμο Νάξου, αποφασίζουμε: 

1. Συστήνουμε στο Δήμο Νάξου του Νομού Κυκλάδων 
ίδιο Νομικό Πρόσωπο με την ονομασία «Κέντρο Ανοικτής 
Προστασίας Ηλικιωμένων». 

2. Σκοπός του Νομικού προσώπου είναι: 

α) Η πρόληψη βιολογικών, ψυχολογικών και κοινωνικών 
προβλημάτωντων ηλικιωμένων, ώστε να παραμείνουν αυ¬ 
τόνομα, ισότιμα και ενεργά μέλη του κοινωνικού συνόλου. 

β) Η διαφώτιση και η συνεργασία του ευρύτερου κοινού 
και των ειδικών φορέων σχετικά με τα προβλήματα και τις 
ανάγκες των ηλικιωμένων. 

γ) Η έρευνα σχετικών θεμάτων με τους ηλικιωμένους, 
δ) Η ψυχαγωγία των ηλικιωμένων (διοργάνωση εκδρο¬ 
μών, δημιουργία πολιτιστικών προγραμμάτων, μετάβαση 
σε πολιτιστικούς χώρους, θέατρα κ.λπ., η ύπαρξη επιτρα¬ 
πέζιων παιχνιδιών). 

3. Το Νομικό Πρόσωπο διοικείται από Διοικητικό Συμ¬ 
βούλιο σύμφωνα με τις διατάξεις της παρ.3 του άρθρου 
203 του Δημοτικού και Κοινοτικού Κώδικα. Η θητεία των 
μελών του Διοικητικού Συμβουλίου ακολουθεί τη δημοτι¬ 
κή περίοδο. 

4. Πόροι Νομικού Προσώπου είναι: 

α) Η ετήσια επιχορήγηση του Κράτους, 
β) Η ετήσια επιχορήγηση του Δήμου, 
γ) Κάθε είδους εισφορά, δωρεά, κληρονομιά ή κληρο¬ 
δοσία. 

δ) Πρόσοδοι από τη δική του περιουσία και την εν γένει 
δραστηριότητα του (είδη καντίνας ή από υπηρεσίες), 
ε) Κάθε άλλη νόμιμη πρόσοδος. 

5. Το Νομικό Πρόσωπο εκπροσωπείται στα δικαστήρια 
από τον Πρόεδρο του και όταν αυτός απουσιάζει ή κω¬ 
λύεται από τον Αντιπρόεδρο. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Νάξου το 
ύψος της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 25 Οκτωβρίου 1999 

Ο Γενικός Γραμμ. Περιφέρειας 
ΠΑΝΑΓΙΩΤΗΣ ΣΑΛΤΟΥΡΟΣ 

-♦- 

Αριθ. 11460 (10) 

Σύσταση ενιαίας επιχείρησης ύδρευσης - αποχέτευσης 
στο Δήμο Πάρου Ν. Κυκλάδων με την επωνυμία «ΔΗ¬ 
ΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ 
ΔΗΜΟΥ ΠΑΡΟΥ ΤΟΥ ΝΟΜΟΥ ΚΥΚΛΑΔΩΝ». 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Της παρ.3 του άρθρου 1 του Ν. 1069/1980 «Περί κι¬ 
νήτρων δια την ίδρυσην επί; ρήσεων υδρεύσεως και 
αποχετεύσεως» (ΦΕΚ 191/Α.19οΟ). 

β) Του Ν.2503/97 «Διοίκηση, οργάνωση, στελέχωση της 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις» (ΦΕΚ 107/Α/97). 
γ) Του άρθρου 1 του Ν.2647/1998 «Μετάβαση αρμοδιο¬ 


τήτων στις Περιφέρειες και την Αυτοδιοίκηση και άλλες 
διατάξεις» (ΦΕΚ237/Α/1998). 

2. Την 471/99 απόφαση του Δημοτικού Συμβουλίου Πά¬ 
ρου. 

3. Το γεγονός ότι από τις διατάξεις της παρούσας προ- 
καλείται δαπάνη σε βάρος του προϋπολογισμού του Δή¬ 
μου Πάρου το ύψος της οποίας ανέρχεται για το έτος 
1999 στο ποσό των 15.000.000 δρχ. για το οποίο έχει εγ¬ 
γράφει πίστωση στον κωδικό ΚΑ 20.161.9.4, για τα δε έτη 
2000, 2001,2002 και 2003 θα εγγραφούν αντίστοιχες πι¬ 
στώσεις στους αντίστοιχους κωδικούς, αποφασίζουμε: 

Εγκρίνεται η αριθ.471/99 απόφαση του Δημοτικού Συμ¬ 
βουλίου Πάρου του Νομού Κυκλάδων που αφορά τη σύ¬ 
σταση στο Δήμο Πάρου ενιαίας δημοτικής επιχείρησης 
ύδρευσης-αποχέτευσης που έχει ως εξής: 

1. Συνιστάται στο Δήμο Πάρου του Νομού Κυκλάδων 
ενιαία επιχείρηση ύδρευσης-αποχέτευσης με την επωνυ¬ 
μία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ-ΑΠΟΧΕ- 
ΤΕΥΣΗΣ ΠΑΡΟΥ ΝΟΜΟΥ ΚΥΚΛΑΔΩΝ» (άρθρο 1 παρ.1 Ν. 
1069/1980). 

2. Η Δημοτική Επιχείρηση Ύδρευσης και Αποχέτευσης 
είναι Νομικό Πρόσωπο, Ιδιωτικού Δικαίου με κοινωφελή 
χαρακτήρα και διέπεται ως προς τη διοίκηση, οργάνωση, 
εκτέλεση, λειτουργία και συντήρηση των έργων της αρ¬ 
μοδιότητας της καθώς και τις πηγές χρηματοδότησης της 
υπό τις διατάξεις του Ν. 1069/1980 «περί κινήτρων δια την 
ίδρυσιν επιχειρήσεων υδρεύσεως και αποχετεύσεως». 

Για τα λοιπά θέματα εφαρμόζονται οι διατάξεις του 
Π.Δ.410/1995 «Δημοτικός και Κοινοτικός Κώδικας» και οι 
κανόνες της ιδιωτικής οικονομίας (άρθρο 1 παρ.1 Ν. 
1069/80). 

4. Έδρα της Επιχείρησης είναι ο Δήμος Πάρου του Νο¬ 
μού Κυκλάδων (άρθρο 1 παρ.3 Ν. 1069/80). 

5. Περιοχή αρμοδιότητας της επιχείρησης είναι η διοι¬ 
κητική περιφέρεια του Δήμου Πάρου του Νομού Κυκλά¬ 
δων (άρθρο 1 παρ.3 Ν. 1069/1980). 

Εκμετάλλευση 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του 
Ν. 1069/90 (άρθρο 1 παρ.3 Ν. 1069/1980). 

Περιουσία 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 
της επιχείρησης, τα οποία εκτελέσθηκαν ή θα εκτελε- 
σθούν με βάση εγκεκριμένες μελέτες, όλοι οι υπόνομοι 
που υπάρχουν και οι εγκαταστάσεις ύδρευσης και απο¬ 
χέτευσης ακαθάρτων και όμβριων υδάτων,, όλοι οι υπό¬ 
νομοι ή ανοικτοί αγωγοί που εκβάλλουν άμεσα ή έμμεσα 
στο δίκτυο, καθώς επίσης και οι μονάδες επεξεργασίας 
πόσιμου ύδατος και υγρών αποβλήτων κα κάθε άλλο 
στοιχείο που θα παραχωρηθεί από το Δήμο (άρθρο 8 
παρ.1 Ν. 1069/1980). 

Έσοδα 

Έσοδα της επιχείρησης είναι: 

α. Το ειδικό τ"' ας για την μελέτη, κατασκευή και επέ¬ 
κταση των έργ*„. ύδρευσης και αποχέτευσης, για μια δε¬ 
καετία από της 1 ης Ιανουάριου του επομένου από τη σύ¬ 
σταση της επιχείρησης έτους που υπολογίζεται σε ποσο¬ 
στό 80% επί της αξίας του ύδατος που καταναλώνεται 
(άρθρο 10 παρ.1 εδ.α’και 11 Ν. 1069/1980). 

β. Επιχορήγηση από το πρόγραμμα δημοσίων επενδύ- 

σεων σε ποσοστό μέχρι 35% των δαπανών μελετών και 
κατασκευών των κάθε φύσεως έργων ύδρευσης και απο¬ 
χέτευσης αρμοδιότητας της επιχείρησης (άρθρο 10 
παρ.1 εδ. ια'και 13 Ν. 1069/1980). 

γ. Το τέλος σύνδεσης με το δίκτυο αποχέτευ σης (άρθρο 
10 παρ.1 εδ.γ'Ν. 1069/1980). 

δ. Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ.1 εδ. 
δ' και άρθρο 15 Ν. 1069/1980). 

ε. Το τέλος σύνδεσης με το δίκτυο ύδρευσης (άρθρο 10 
παρ.1 εδ.ε'Ν. 1069/1980). 

στ.Τοτέλοςχρήσεως υπονόμων (άρθρο ΙΟπαρ.1 εδ.στ' 
Ν. 1069/1980). 

ζ. Η αξία ύδατος που καταναλώνεται (άρθρο 10 παρ. 1 
εδ.ζ'Ν. 1069/1980). 

η. Η εγγύηση χρήσεως του υδρομετρητή (άρθρο 10 
παρ.1 εδ.η'Ν. 1069/1980). 

θ. Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ.1 εδ.θ' Ν. 
1069/1980). 

ι. Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο 10 παρ.1 εδ. ι'Ν. 1069/1980). 

ια. Οι πρόσοδοι από την περιουσία ή το τίμημα από την 
εκποίηση αυτής (άρθρο ΙΟπαρ.1 εδαφ.ιβ' Ν.1069/80). 

ιβ. Δάνεια, κληρονομιές, δωρεές και λοιπές επιχορηγή¬ 
σεις (άρθρο ΙΟπαρ.1 εδαφ.ιγ'Ν. 1069/80). 

ιγ. Έσοδα που εισπράττονται από την εφαρμογή των 
διατάξεωντων άρθρων 27 και 28 Ν. 1069/80, όπως το άρ¬ 
θρο 28 τούτου τροποποιήθηκε με το άρθρο 6 παρ. 13 του 
Ν.2307/95 καθώς και κάθε άλλη νόμιμη πρόσοδος. 

Διοίκηση 

1. Η επιχείρηση διοικείται από Διοικητικό Συμβούλιο 
που αποτελείται από επτά (7) μέλη τα οποία ορίζονται μα¬ 
ζί με τους αναπληρωτές τους από το Διοικητικό Συμβού¬ 
λιο. Από τα μέλη αυτά: 

α. Πέντε (5) είναι αιρετοί εκπρόσωποι του Δήμου Πάρου 
εκ των οποίων το ένα προέρχεται από τη μειοψηφία (άρ¬ 
θρο 6 του Ν.2307/95). 

β. Ένας (1) είναι δημότης ή κάτοικος του Δήμου Πάρου 
που έχει πείρα ή γνώσεις σχετικές με το αντικείμενο της 
Επιχείρησης, 

γ. Ένας (1) είναι εκπρόσωπος του Κοινωνικού φορέα 
της περιοχής. Στην περίπτωση που η επιχείρηση απασχο¬ 
λεί περισσότερους από είκοσι (20) εργαζομένους μειώνε¬ 
ται κατά έναν ο αριθμός των αιρετών εκπροσώπων του 
Δήμου. 

Ο εκπρόσωπος των εργαζομένων και του κοινωνικού 
φορέα προτείνεται από τους οικείους φορείς. 

2. Το Δημοτικό Συμβούλιο ορίζει από τα μέλη του Διοι¬ 
κητικού Συμβουλίου τον Πρόεδρο και τον Αντιπρόεδρο 
του (άρθρο 3 παρ. 1 του Ν. 1069/1980 και 278 Π,Δ.410/95). 

3. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκα¬ 
τασταθούν τα νέα μέλη (άρθρο 2 της 25027/84 απόφ.Υπ. 
Εσωτερικών ΦΕΚ244/Β'). 

4. Ο Πρόεδρος του Διοικητικού Συμβουλίου και σε πε¬ 
ρίπτωση απουσίας ή κωλύματος του, ο Αντιπρόεδρος εκ¬ 
προσωπεί την επιχείρηση σε όλες τις σχέσεις της, δικα¬ 
στικές ή εξώδικες (άρθρο 5 παρ.4 Ν. 1069/80). 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 25 Οκτωβρίου 1999 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΣΑΛΤΟΥΡΟΣ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στην Φ. 52591/1011/30.3.1999 απόφαση Υφυπουργού 
Εσωτερικών, Δημόσιας Διοίκησης και Αποκέντρωσης 
που δημοσιεύθηκε στο ΦΕΚ 481/28.4.1999 τ. Β' διορθώ¬ 
νεται το ονοματεπωνυμικό στοιχείο της ΠΑΤΣΕΚΟ - ΜΠΟ- 
ΜΠΟΝΗ ΣΜΑΡΤΑ ΧΟΣΕΦΙΝΑ του ΞΙΣΤΟ, τα οποία δημο- 
σιεύθηκαν λανθασμένα ως «ΠΑΤΣΕΚΟ - ΜΠΟΜΠΟΝΗ». 

(Από το Υπ. Εσωτ. Δημ. Διοίκησης και Αποκ/σης) 

-Φ- 

( 12 ) 

Στις 2/51872/0022/27.8.1999 και 2/62464/0022/ 
27.8.1999 αποφάσεις Υπουργού Οικονομικών γίνονται οι 
εξής διορθώσεις σφαλμάτων: 

Στη 2/51872/0022/27.8.1999 υπουργική απόφαση που 
δημοσιεύθηκε στο ΦΕΚ 1703/1.9.1999/τ. Β': 

α) Αντικαθίσταται η παρ. 9 του σκεπτικού μέρους αυτής 
(σελ. 22418) μετηνορθή: 

«Το γεγονός ότι από τις διατάξεις της απόφασης αυτής 
προκαλείται δαπάνη ύψους 2.000.000 δρχ. για το τρέχον 
έτος και 4.700.000 δρχ. για κάθε ένα από τα επόμενα έτη, 
σε βάρος των πιστώσεων προϋπολογισμού εξόδων του 
Υπουργείου Οικονομικών με Ειδ. Φορέα 23-110 και ΚΑΕ 
0515». 

β) Αντικαθίσταται το δεύτερο εδάφιο του διατακτικού 
μέρους της εν λόγω απόφασης (σελ. 22418), από το λαν¬ 
θασμένο: 

«Η παρούσα απόφαση να δημοσιευθεί στην Εφημερίδα 
της Κυβερνήσεως» στο ορθό: «Η παρούσα απόφαση, η 
οποία ισχύει από 27.8.1999, να δημοσιευθεί στην Εφημε- 
ρίοδατης Κυβερνήσεως». 

2. Στη 2/62464/0022/ 27.8.1999 υπουργική απόφαση 
που δημοσιεύθηκε στο ΦΕΚ 1703/1.9.1999/τ. Β' αντικαθί¬ 
σταται η παρ. 10 του σκεπτικού μέρους αυτής (σελ. 
22418) με την ορθή: «Το γεγονός ότι από τις διατάξεις της 
απόφασης αυτής προκαλείται δαπάνη ύψους 5.700.000 
δρχ. για το τρέχον έτος και 5.900.000 δρχ. για κάθε ένα 
από τα επόμενα έτη, σε βάρος των πιστώσεων προϋπο¬ 
λογισμού εξόδων του Υπουργείου Οικονομικών με Ειδ. 
Φορέα 23-110 και ΚΑΕ 0515». 

(Από το Υπουργείο Οικονομικών) 

-Φ- 

(13) 

Στην Φ13.1/618/Γ 1/648 απόφαση του Υπουργού Εθνι¬ 
κής Παιδείας και Θρησκευμάτων που δημοσιεύθηκε στο 
ΦΕΚ 1542/29.7.99 τ. Β' διορθώνεται η παράγραφος ΣΤ 
από το εσφαλμένο: 

ΣΤ. Στη Δ/νση Π.Ε. Ηρακλείου 

α. Ορίζεται το Δημοτικό Σχολείο Καπαριανών με 1 Τμή¬ 
μα αντί του 2ου Δημοτικού Σχολείου Μοιρών 

β. Ορίζεται το 10ο Δημοτικό Σχολείο Ηρακλείου με 1 
Τμήμα αντί του Δημοτικού Σχολείου Αγίας Βαρβάρας 

γ. Ορίζεται το 2ο Δημοτικό Σχολείο Βουτών με 1 Τμήμα 
αντί 2 Τμημάτων 

δ. Ορίζεταιτο 9ο Δημοτικό Σχολείο Ηρακλείου με 1 Τμή¬ 
μα 

ε. Ορίζεταιτο 1 ο Δημοτικό Σχολείο Ηρακλείου με 1 Τμή¬ 
μα αντί του Δημοτικού Σχολείου Καστελιού Πεδιάδος 

στο ορθό 

ΣΤ. Στη Δ/νση Π.Ε. Ηρακλείου 

α. Ορίζεταιτο 10ο Δημοτικό Σχολείο Ηρακλείου με 1 


Τμήμα αντί του Δημοτικού Σχολείου Αγίας Βαρβάρας 
β. Ορίζεταιτο 2ο Δημοτικό Σχολείο Βουτών με 1 Τμήμα 
αντί 2 Τμημάτων 

γ. Ορίζεται το 46ο Δημοτικό Σχολείο Ηρακλείου με 1 
Τμήμα 

δ. Ορίζεταιτο Ιο Δημοτικό Σχολείο Ηρακλείου με 1 Τμή¬ 
μα αντί του Δημοτικού Σχολείου Καστελιού Πεδιάδος. 

(Από το Υπ. Εθν. Παιδείας και Θρησκευμάτων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


